Крокоит
Крокоит (грекче krjkos – саргыч күрөң) – хроматтар классына кирүүчү минерал. Химиялык формуласы Pb(CrO4). Курамында 69,06% PbO, 30,94% CrO3 бар. Моноклин системасында кристаллдашат. Өңү саргыч кызыл. Катуулугу Моостун шкаласы боюнча 2,5—3. С. салмагы 6. Курамында хром кездешкен ультранегиздүү тектерге жакын же алардын арасындагы полиметаллдуу (коргошун-цинк) кендердин кычкылдануу аймагында пайда болот. 
Химия

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9